Diari Oficial de la Generalitat Valenciana


Sumari del DOGV 5631, del 02-11-2007 (2007/13519)

Informació pública de l'aprovació del Projecte d'Urbanització del Sector PP-15 Poble Nou del PGOU de la Vila Joiosa.
--------------------------------------------------------------------------------------------------------------------

### Dades del document

Número de DOGV
:   5631

Data del DOGV
:   02-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13699


Data del document
:   10-08-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

Informació pública de l'aprovació del Projecte d'Urbanització del Sector PP-15 Poble Nou del PGOU de la Vila Joiosa. [2007/13592]  
De conformitat amb el que establix l'article 34 de la Llei Reguladora de l'Activitat Urbanística, mitjançant el present edicte es fa públic que la Junta de Govern Local, en sessió ordinària celebrada el dia 2 de maig de 2006, va adoptar entre altres l'acord següent:   
«...CG AJGL-2006/00779  
11. Urbanisme. Aprovació del Projecte d'Urbanització PP-15 Poble Nou  
Es ratifica per unanimitat la urgència del següent assumpte i la seua inclusió en l'orde del dia.  
Vista la moció d'urgència d'Amadeo Sánchez Martínez, regidor delegat de l'Àrea d'Urbanisme, que es transcriu a continuació amb el següent tenor literal:  
Expedient: Projecte d'Urbanització PP-15 Poble Nou del PGOU de la Vila Joiosa.  
Assumpte: proposta de Junta de Govern Local d'aprovació de projecte d'urbanització.  
Vist l'expedient administratiu que s'està tramitant en este ajuntament, tendent a l'aprovació del Projecte d'Urbanització del Sector PP-15 Poble Nou del PGOU de la Vila Joiosa.  
Atés el que establix el Decret d'Alcaldia número 3.165/2003, de 2 de juliol, on es conferix per delegació a la Comissió Municipal de Govern la competència per a l'aprovació dels projectes d'urbanització.  
Atés l'informe tècnic subscrit per l'enginyer de camins, canals i ports municipal, en data 27 d'octubre de 2005, que literalment expressa:  
"...El 3 d'abril de 2003 el Ple de l'Ajuntament adopta, en sessió ordinària, l'acord de programació del sector PP-15 Poble Nou, seleccionant l'alternativa tècnica presentada per l'AIU Antoneta PP15 i designant com a agent urbanitzador la mercantil Casas de Pedralbes, SL.  
El 23 de juliol de 2003 el Ple de l'Ajuntament acorda acceptar la subrogació de l'Agrupació d'Interés Urbanístic Antoneta PP-15, i designar-la com a agent urbanitzador.  
L'11 de desembre de 2003 l'agent urbanitzador presenta el Projecte d'Urbanització del Sector PP-15 (Registre d'Entrada núm. 12774).  
El 17 de maig de 2004 es firma el conveni urbanístic entre l'Ajuntament i l'agent urbanitzador.  
El 8 d'octubre i el 2 de novembre de 2004 s'anuncia el sotmetiment a informació pública del projecte d'urbanització en el diari Información i en el DOGV núm. 4874 respectivament.  
El 24 de novembre de 2004 es registren d'entrada dos al·legacions al projecte d'urbanització (núm. 13591 i 13572).   
El 23 de juny de 2005 es trasllada a l'agent urbanitzador (núm. reg. sal. 8230) un informe tècnic en què es posen de manifest diverses modificacions a introduir en el projecte d'urbanització.  
El 23 de setembre es rep en este ajuntament (núm. reg. ent. 11866) un escrit de l'agent urbanitzador en què sol·licita la retaxació de les càrregues d'urbanització del programa d'actuació integrada.  
El 28 de setembre de 2005 l'ICCP municipal emet un informe favorable de part de la retaxació de càrregues sol·licitada.  
El 3 d'octubre de 2005 l'agent urbanitzador presenta un nou Projecte d'Urbanització del Sector PP-15 (núm. reg. ent. 11669) adaptat als informes tècnics de 23 de juny i de 28 de setembre de 2005.  
Sobre el projecte d'urbanització:  
Després d'estudiar el projecte presentat per l'agent urbanitzador el dia 3 d'octubre de 2005, el tècnic que subscriu emet un informe del següent:  
1r El projecte d'urbanització està visat pel col·legi oficial corresponent.  
2n El projecte corregix les deficiències que es van posar de manifest en l'informe remés a l'agent urbanitzador el 23 de juny de 2005.  
3r Amb el projecte presentat pot considerar-se, en principi, que queden definits els servicis i infraestructures bàsiques a tindre en compte en qualsevol obra d'urbanització i a més estes s'ajusten sensiblement a les recomanacions que respecte a obres d'urbanització establix el PGOU de la Vila Joiosa.   
4t El pressupost del projecte s'ajusta a la retaxació de la qual es va emetre un informe favorable el 28 de setembre del 2005.  
Sobre les al·legacions presentades al projecte d'urbanització:  
De les al·legacions presentades, en este informe només es dóna contestació a aquelles que fan referència a qüestions tècniques relacionades amb el projecte d'urbanització que s'ha sotmés a informació pública.  
1r Respecte a les al·legacions presentades el 24 de novembre de 2004 (núm. reg. ent. 13068) per Nanna Stoltenberg Saeland cal informar del següent:  
- El projecte d'urbanització és un document tècnic en què es valoren i definixen les obres a executar en el sector programat. Per tant, per mitjà d'este document no és possible excloure terrenys d'un pla parcial.  
L'àmbit del sector va quedar definit en el PGOU i qualsevol modificació dels seus límits suposaria modificar el dit Pla General.   
- Les alineacions del vial de vianants (passeig marítim) en el tram que afecta la propietat de l'al·legant coincidix amb els límits del sector, per tant, la seua modificació suposaria modificar el PGOU, i el projecte d'urbanització no és el document adequat per a procedir a modificar alineacions de vials.  
2n Respecte a les al·legacions presentades el 24 de novembre de 2004 (núm. reg. ent. 13959) per Joan Segovia i Martínez, en representació del Grup Naturalista i Ecologista Xoriguer, s'ha d'informar del següent:  
- En el punt 2.1. de la memòria del projecte es fa menció expressa al reaprofitament del sòl. No obstant això, és norma de bona pràctica constructiva reutilitzar dins d'una mateixa obra tot aquell sòl que tinga aprofitament en jardineria o usos semblants.  
- En el punt 2.12. de la memòria i en el pla 35 es mostra el catàleg d'arbratge en el qual es mencionen les espècies existents, el seu manteniment i la seua possible replantació.  
- Tots aquells arbres que estiguen situats en la zona de jardins o vials de vianants es conservaran en el seu lloc. Aquells que recauen sobre vials es replantaran sempre que siga possible.  
- El capítol de jardineria preveu la utilització d'espècies arbòries adaptades al clima mediterrani.  
- Totes les zones enjardinades van dotades amb reg per goteig.  
- Si volguerem utilitzar aigua reciclada en el reg de zones verdes, el municipi hauria de posseir una xarxa d'aigües reciclades que, portant-la des de la depuradora, permetera la seua distribució per tota la ciutat. Actualment este municipi no disposa de la dita xarxa.  
Independentment del que s'ha mencionat, en l'actualitat la major part de l'aigua que es tracta en la depuradora d'este municipi s'empra en l'agricultura.  
- Tant el vial I com el passeig marítim van dotats amb carrils per a bicicletes de 3 m d'ample.  
- No és objecte del projecte d'urbanització promoure o fomentar mesures d'estalvi d'energia i d'aigua en les futures vivendes que es construïsquen en el sector.  
- Per a poder reaprofitar l'aigua de pluja el municipi hauria d'estar dotat de depòsits (tancs de tempestat o semblants) i de conduccions capaces de transportar-la a la depuradora. Actualment este municipi no disposa de la dita infraestructura.  
- En este sector el PGOU situava la línia de servitud de protecció de la costa a 100 m de la línia de domini públic maritimoterrestre.  
Conclusions:  
Com a conclusió final, després del que s'ha mencionat en els punts anteriors, el tècnic que subscriu proposa:  
Primer  
Aprovar la retaxació de càrregues de la qual es va emetre informe favorable el 28 de setembre de 2005, i que suposa un increment del 5,1815% sobre les càrregues que es van aprovar junt amb l'acord de programació de 3 d'abril de 2003.  
Segon  
Aprovar el projecte d'urbanització, el qual ja inclou la retaxació de càrregues mencionada en el punt anterior.  
Tercer  
Considerar contestades i estimades parcialment les al·legacions que fan referència a qüestions tècniques relacionades amb el projecte d'urbanització que s'ha sotmés a informació pública...  
Per la qual cosa propose a la Junta de Govern Local:  
Primer  
Aprovar la retaxació de càrregues de la qual es va emetre informe favorable el 28 de setembre de 2005, i que suposa un increment del 5,1815% sobre les càrregues que es van aprovar junt amb l'acord de programació de 3 d'abril de 2003.  
Segon  
Aprovar el projecte d'urbanització (presentat el 3 d'octubre de 2005 amb registre d'entrada núm. 11186), el qual ja inclou la retaxació de càrregues mencionada en el punt anterior.  
Tercer  
Considerar contestades i estimades parcialment les al·legacions que fan referència a qüestions tècniques relacionades amb el projecte d'urbanització que s'ha sotmés a informació pública, segons l'informe tècnic de l'enginyer de camins, canals i ports municipal transcrit up supra com a antecedent.  
Cosa que propose a la Junta de Govern Local.  
La Vila Joiosa, 25 d'abril de 2006."  
La Junta de Govern Local acorda:  
Primer  
Aprovar la retaxació de càrregues de la qual es va emetre informe favorable el 28 de setembre de 2005, i que suposa un increment del 5,1815% sobre les càrregues que es van aprovar junt amb l'acord de programació de 3 d'abril de 2003.  
Segon  
Aprovar el projecte d'urbanització (presentat el 3 d'octubre de 2005 amb registre d'entrada núm. 11146), el qual ja inclou la retaxació de càrregues mencionada en el punt anterior.  
Tercer  
Considerar contestades i estimades parcialment les al·legacions que fan referència a qüestions tècniques relacionades amb el projecte d'urbanització que s'ha sotmés a informació pública, segons l'informe tècnic de l'enginyer de camins, canals i ports municipal transcrit ut supra com a antecedent..."  
Contra la present resolució definitiva en via administrativa, podrà interposar de conformitat amb el que establix l'article 117 de la Llei de Règim Jurídic de les Administracions Públiques i del Procediment Administratiu Comú, recurs potestatiu de reposició, davant del mateix òrgan, en el termini d'un mes, computat a partir de l'endemà de la recepció del present edicte. Així mateix, i de conformitat amb l'article 25 de la Llei 8/1998 de la Jurisdicció Contenciosa Administrativa, podrà interposar recurs contenciós administratiu davant del Jutjat Contenciós Administratiu d'Alacant, en el termini de dos mesos computats a partir de l'endemà de la recepció de la present notificació. Durant el mes d'agost no correrà el termini per a interposar recurs contenciós administratiu. Això sense perjudici de la interposició de qualsevol altre recurs que estime procedent.  
Així mateix, de conformitat amb el que establix l'article 71.3 de la Llei Reguladora de l'Activitat Urbanística, en el termini de 10 dies computats a partir de l'endemà de la recepció de la present notificació, podrà formalitzar la seua oposició al pagament de les càrregues d'urbanització en terrenys, i sol·licitar-ne el pagament en metàl·lic, de conformitat amb l'esmentat article quan expressa: "...El propietari disconforme amb la proporció de terrenys que li corresponga cedir com a retribució, podrà oposar-se a esta sol·licitant el seu pagament en metàl·lic. La sol·licitud, formalitzada en document públic, haurà de notificar-la a l'urbanitzador i a l'Ajuntament en els 10 dies següents a l'aprovació del projecte d'urbanització. La sol·licitud s'acompanyarà de garantia ?real o financera- bastant, que assegure el desembossament de la retribució amb caràcter previ a l'exercici de qualssevol accions contra la seua liquidació. La quota a liquidar serà la que corresponga conforme al pressupost de càrregues, incrementada en un percentatge igual al que, respecte al cost estimat d'urbanització, l'urbanitzador presente com a garantia conforme a l'article 29.8....".   
Els metres quadrats de sostre corresponents a cada propietari hauran de multiplicar-se a raó de 100,51?/m²c, quantitat que no inclou l'IVA però sí l'increment del 7% previst en l'article 71.3 de la LRAU per al cas de substitució de la modalitat de pagament i que, igual que en el cas de retribució en sòl, es reduirà a 97,50?/m²c (disminució del 3%) per a aquells propietaris que s'adherisquen a la proposta formulada per Casas de Pedralbes, SL.  
"S'ha d'indicar que en l'actualitat la mercantil Agrupació d'Interés Urbanístic Antoneta PP-15 és l'agent urbanitzador del PP-15 Poble Nou, mitjançant Acord del Ple de data de 23 de juliol de 2003, en virtut del qual va quedar subrogada a Casas de Pedrales, SL "...».  
Cosa que faig pública als efectes oportuns.  
La Vila Joiosa, 10 d'agost de 2007.- El regidor d'Urbanisme, Obres i Nucli Històric: Vicent Serra i Seva.